o uradnem priznanju, da so nekateri akti prava Unije na področju okolja, ki so bili sprejeti v skladu z Direktivo Sveta 91/692/EGS, zastareli

SPOROČILO KOMISIJE SVETU IN EVROPSKEMU PARLAMENTU

o uradnem priznanju, da so nekateri akti prava Unije na področju okolja, ki so bili sprejeti v skladu z Direktivo Sveta 91/692/EGS, zastareli

1.Uvod

Sporočilo se nanaša na razveljavitev Direktive Sveta z dne 23. decembra 1991 o standardiziranju in racionaliziranju poročil o izvajanju določenih direktiv, ki se nanašajo na okolje („Direktiva 91/692/EGS“). Sklicuje se na zastarele akte Komisije, vezane na Direktivo 91/692/EGS, ki vplivajo na več sektorjev okoljske politike EU, in sicer odpadke, podnebne ukrepe in emisije toplogrednih plinov, obvladovanje nevarnosti večjih nesreč in vodo.

Razveljavitev Direktive 91/692/EGS je eden prvih ukrepov, napovedanih v okviru preverjanja ustreznosti spremljanja stanja okolja in poročanja o njem.

Rezultati pravne analize o poročanju v skladu z Direktivo 91/692/EGS so povzeti v obrazložitvenem memorandumu k zadevnemu predlogu sklepa Evropskega parlamenta in Sveta o odpravi zahtev za standardizirano poročanje in posledično o spremembi več delov zakonodaje EU. Poleg tega je podrobnejša analiza predstavljena v podporni študiji, ki je bila objavljena ločeno kot referenčni dokument .

2.Predlagani ukrepi za razveljavitev Direktive 91/692/EGS

To sporočilo uradno priznava zastarelost 11 izvedbenih sklepov v skladu z Direktivo 91/692/EGS, ki še vedno veljajo. Sporočilo dopolnjuje predlog sklepa, ki je naveden v oddelku 1, in dva predloga sklepov Komisije o razveljavitvi dveh izvedbenih aktov, katerih pravni učinek je bil izčrpan, ki pa ju bo Komisija iz postopkovnih razlogov razveljavila s poznejšim postopkom v odboru.

Priloga I navaja zadevne izvedbene sklepe Komisije in utemeljuje zastarelost posameznega akta. Pri vseh so bili učinki izčrpani in so postali zastareli, ker je časovno obdobje, na katerega so se nanašali, preteklo oziroma zato, ker njihova pravna podlaga ne velja več. Ugotovljeni so bili po objektivnih merilih, ki zagotavljajo, da so bili njihovi učinki izčrpani in obveznosti izpolnjene.

3.Sklepi in odločbe, ki še naprej veljajo

Kljub predlogu za razveljavitev Direktive 91/692/EGS bo več izvedbenih sklepov/odločb, ki so bili sprejeti v okviru te direktive, še naprej veljalo.

Sklepi/odločbe, ki določajo vprašalnike v zvezi z Direktivo 2003/87/ES o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES, bodo še naprej ostali veljavni in ustrezni. Letna poročila držav članic, ki se zahtevajo v skladu s členom 21(1) Direktive 2003/87/ES, temeljijo na teh vprašalnikih in zagotavljajo bistvene informacije o uporabi te direktive ter so podlaga za pripravo poročila za celotno EU. Zadevni sklepi/odločbe so naslednji:

Izvedbeni sklep Komisije 2014/166/EU z dne 21. marca 2014 o spremembi Odločbe 2005/381/ES v zvezi z vprašalnikom za poročanje o uporabi Direktive 2003/87/ES Evropskega parlamenta in Sveta (notificirano pod dokumentarno številko C(2014) 1726) ;

 Odločba Komisije 2005/381/ES z dne 4. maja 2005 o uvedbi vprašalnika za poročanje o uporabi Direktive Evropskega parlamenta in Sveta 2003/87/ES o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (notificirano pod dokumentarno številko K(2005) 1359) in

Odločba Komisije 2006/803/ES z dne 23. novembra 2006 o spremembi Odločbe 2005/381/ES o uvedbi vprašalnika za poročanje o uporabi Direktive Evropskega parlamenta in Sveta 2003/87/ES o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (notificirano pod dokumentarno številko C(2006) 5546) .

Poleg tega bodo še naprej veljali tudi naslednji sklepi/odločbe na področju zakonodaje o odpadkih, saj so to edini instrumenti za spremljanje izvajanja zadevnih direktiv:

Sklep Komisije z dne 18. aprila 2012 o uvedbi vprašalnika za poročila držav članic o izvajanju Direktive 2008/98/ES Evropskega parlamenta in Sveta o odpadkih;